ઈન્ડીયન પીપલ્સ થિયેટર એસોશિયેશન અથવા ભારતીય જન નાટ્ય સંઘની સ્થાપના ઔધોગીકીકરણ, સામ્રાજ્યવાદ અને ફાસીવાદના વિરોધમાં મે ૧૯૪૩માં કરવામાં આવી હતી. તેનું ‘ઈપ્ટા’ એવું નામ ડૉ. હોમી જહાંગીર ભાભાએ આપ્યું હતું. સામાજીક સુધારણા અને કલાના વિવિધ સ્વરૂપો જેવા કે સંગીત, નૃત્ય, ફિલ્મ અને નાટ્યક્ષેત્ર સાથે જોડાયેલ અનેક પ્રસિદ્ધ અને લોકપ્રિય લોકો લોકો તેના સભ્યો છે. ભારતભરમાં ૬૦૦થી વધુ શાખાઓ ધરાવતી ઈપ્ટાની દેશભરમાં થતી પ્રવૃત્તિઓ વિશે માહિતી આપવા શરૂ કરાયેલ આ હિન્દી બ્લોગ ૨૦૧૨માં શરૂ કરાયો હતો. અહીં આ ક્ષેત્રની પ્રવૃત્તિઓ વિશે, તેમના આયોજન વિશે આગોતરી જાણકારી અને પ્રવૃત્તિનો અહેવાલ અહીં પ્રસિદ્ધ કરાય છે. બ્લોગ રસપ્રદ છે અને તેની પ્રવૃત્તિઓ વિશે માહિતી આ ક્ષેત્રમાં રસ ધરાવતા લોકોને વાંચવી ગમે છે એ જ આ શરૂઆતની સફળતાનું મુખ્ય કારણ છે.